pythainlp/thaigov-v2-corpus-22032023 huggingface dataset:
วันจันทร์ที่ 3 ตุลาคม 2565
ก.แรงงาน จับมือ บมจ.กสิกร หนุนจ้างงานคนพิการเชิงสังคม สร้างโอกาส ให้อาชีพ
ก.แรงงาน จับมือ บมจ.กสิกร หนุนจ้างงานคนพิการเชิงสังคม สร้างโอกาส ให้อาชีพ
วันที่ 3 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นางสาวบุณยวีร์ ไขว้พันธุ์ รองอธิบดีกรมการจัดหางาน และผู้เกี่ยวข้อง ให้การต้อนรับ คุณสุนันท์ ศิริอักษร ผู้ช่วยกรรมการผู้จัดการธนาคารกสิกรไทย และคณะ ที่ได้เข้าเยี่ยมคารวะและหารือเกี่ยวกับโครงการจ้างงานคนพิการเชิงสังคม ปี 2566 เพื่อสร้างโอกาสให้คนพิการมีงานทำ มีอาชีพ มีรายได้ อย่างเหมาะสมและยั่งยืน ณ ห้องจัตุมงคล ชั้น 6 อาคารกระทรวงแรงงาน
นายสุชาติ กล่าวว่า หนึ่งในภารกิจของกระทรวงแรงงาน เราได้เน้นการช่วยเหลือกลุ่มเปราะบาง โดยเฉพาะกลุ่มคนพิการ จัดทำโครงการส่งเสริมการจ้างงานคนพิการเชิงสังคม โดยประชาสัมพันธ์ เพื่อเชิญชวนนายจ้าง สถานประกอบการที่เคยใช้สิทธิตามมาตรา 34 ในการส่งเงินเข้ากองทุนส่งเสริมและพัฒนาคุณภาพชีวิตคนพิการให้เปลี่ยนมาให้สิทธิตามมาตรา 35 ประเภทการจ้างเหมาช่วงงานหรือจ้างเหมาบริการ ซึ่งจะเกิดประโยชน์กับคนพิการโดยตรง เพื่อสร้างโอกาสให้คนพิการมีงานทำ มีอาชีพ มีรายได้อย่างเหมาะสมและยั่งยืน โดยคนพิการสามารถปฏิบัติงานสนับสนุนองค์กรในท้องถิ่นสาธารณะประโยชน์ในพื้นที่ชุมชนใกล้บ้าน เช่น หน่วยงานราชการ โรงพยาบาลส่งเสริมสุขภาพตำบล โรงเรียน ศูนย์พัฒนาเด็กเล็ก ศูนย์บริการคนพิการท้องถิ่น เทศบาลองค์การบริหารส่วนตำบล เป็นต้น โดยปีงบประมาณ 2566 กระทรวงแรงงานกำหนดเป้าหมายที่จะขยายการมีงานทำให้คนพิการตามโครงการดังกล่าวเพิ่มขึ้น 20% จำนวน 1,800 คน
“ขอบคุณทุกหน่วยงานที่มีส่วนร่วมในการสร้างโอกาสและส่งเสริมการเข้าถึงสิทธิของคนพิการอย่างยั่งยืนและครอบคลุมในทุกมิติ เพื่อลดความเหลื่อมล้ำและการสร้างความเสมอภาคอย่างยั่งยืน ด้วยการผลักดันและขับเคลื่อนให้คนพิการมีงานทำ สร้างอาชีพ และสร้างรายได้อย่างยั่งยืน นำไปสู่คุณภาพชีวิตที่ดีของคนพิการ” นายสุชาติ กล่าวทิ้งท้าย
ด้านคุณสุนันท์ ศิริอักษรผู้ช่วยกรรมการผู้จัดการธนาคารกสิกรไทย กล่าวว่า ในปีงบประมาณ 2565 ที่ผ่านมา กระทรวงแรงงานได้ตั้งเป้าหมายไว้ 1,000 คน โดยผลการดำเนินงานมีนายจ้าง/สถานประกอบการ ร่วมโครงการ จำนวน 1,499 คน ปฏิบัติงานสนับสนุนองค์กรในท้องถิ่น สาธารณะประโยชน์ 1,032 แห่ง ได้รับค่าตอบแทนเดือนละ 9,520.4 บาท/คน = 114,245 บาท/ปี/คน ก่อให้เกิดมูลค่าการจ้างงาน จำนวน171,253,255 บาท/ปี ทั้งนี้บริษัท ธนาคารกสิกรไทย ได้ให้ความร่วมมือเข้าร่วมโครงการส่งเสริมการจ้างงานคนพิการเชิงสังคม ปี 2565 จำนวน 163 คน (ร้อยละ10.37) ก่อให้เกิดรายได้กับคนพิการหรือผู้ดูแลคนพิการ จำนวน 18,621 935 บาท/ปีซึ่งมากเป็นอันดับหนึ่งของนายจ้าง สถานประกอบการที่เข้าร่วมโครงการฯ โดยมอบหมายให้คนพิการหรือผู้ดูแลคนพิการ ปฏิบัติงานสนับสนุนหน่วยงานต่าง ๆ เช่นสำนักงานกิ่งกาชาด กาชาดจังหวัด เป็นต้น อีกทั้ง บริษัทฯ ยังได้สนับสนุนเงินทุนประกอบอาชีพแก่คนพิการหรือผู้ดูแลคนพิการ จำนวน 26 ราย จากการให้สิทธิตามมาตรา 35 ประเภทช่วยเหลืออื่นใด และเนื่องจากโครงการส่งเสริมการจ้างงานคนพิการเชิงสังคม ปี 2566 มีเป้าหมายเพิ่มขึ้นร้อยละ 20 จำนวน 1,800 คน ทางธนาคารกสิกรไทยก็มีความยินดีที่จะเข้าร่วมโครงการและพร้อมสนับสนุนการจ้างงานคนพิการเพิ่มขึ้น
+++++++++++++++++++
กองเผยแพร่และประชาสัมพันธ์
3 ตุลาคม 2565
วันพฤหัสบดีที่ 20 ตุลาคม 2565
ก.ดีอีเอส เดินหน้า 8 โปรเจคสำคัญ เร่งขับเคลื่อนประเทศ เสริมแกร่งกำลังคนดิจิทัล
.....
กระทรวงดิจิทัลฯ โดย สนง.ส่งเสริมเศรษฐกิจดิจิทัล หรือ depa เปิดตัว 8 โครงการภายใต้แนวคิด "DIGITAL INFINITY - ดิจิทัลไม่มีที่สิ้นสุด" มุ่งพัฒนากำลังคนดิจิทัล พร้อมขับเคลื่อนอุตสาหกรรมและโครงสร้างพื้นฐานดิจิทัล รองรับการยกระดับเศรษฐกิจและสังคมดิจิทัลของประเทศ ตั้งเป้าสร้างมูลค่าทางเศรษฐกิจกว่า 3.2 แสนล้านบาท ส่งผลให้คนไทยถึง 6.2 ล้านคน จะได้อัปสกิลด้านดิจิทัล ประกอบด้วย
.
1.โครงการ HACKaTHAILAND 2023 : DIGITAL INFINITY สร้างความตระหนักและยกระดับทักษะ - องค์ความรู้ด้านดิจิทัลแก่คนไทย
2.โครงการรถโรงเรียนรุ่นใหม่เด็กปลอดภัย ป้องกันปัญหาเด็กถูกลืมไว้ในรถโรงเรียน
3.โครงการนักดิจิทัลพัฒนาเมืองรุ่นใหม่ รุ่นที่ 2 ยกระดับทักษะการพัฒนาเมืองอัจฉริยะ - การจ้างงานคนรุ่นใหม่รักบ้านเกิดในฐานะนักดิจิทัลพัฒนาเมือง
4.โครงการยกระดับ e-Sports ไทยสู่สากล เตรียมพร้อมคนรุ่นใหม่ในการสร้างอาชีพด้าน e-Sports พร้อมแข่งขันในระดับโลก
5.โครงการผลักดันอุตสาหกรรมเกมไทยสู่ตลาดโลก ส่งเสริมผู้ประกอบการเกม เปิดโอกาสในการเจรจาการค้า และสร้างความเชื่อมั่นแก่นักลงทุนต่างชาติ
6.โครงการ CONNEXION ยกระดับและสร้างทักษะใหม่ด้านเทคโนโลยีและนวัตกรรมดิจิทัล พร้อมต่อการประกอบอาชีพในยุควิถีใหม่
7.โครงการเปิดเมือง เปิดท่องเที่ยวไทยด้วยดิจิทัล สร้างความตระหนักและกระตุ้นการใช้แพลตฟอร์มดิจิทัล พร้อมเปลี่ยนผ่านสู่ยุค Data Economy
8.โครงการตลาดสดยุควิถีใหม่ (ขยายผล) หนุนการประยุกต์ใช้เทคโนโลยีดิจิทัลในผู้ประกอบการเพื่อเพิ่มประสิทธิภาพของธุรกิจ
.
เรียกได้ว่าเป็นการพัฒนากำลังคนสู่การเป็น 'พลเมืองดิจิทัล' ที่มีการต่อยอดประยุกต์ใช้เทคโนโลยีสู่อาชีพแห่งอนาคต/ สร้างผู้เชี่ยวชาญด้านดิจิทัลสัญชาติไทย ลดการพึ่งพาต่างชาติ/ เกิดการพัฒนานวัตกรรมที่เป็นของคนไทย/ เพิ่มประสิทธิภาพในภาคอุตสาหกรรม เกษตร SMEs ชุมชน ฯลฯ ซึ่งสอดคล้องกับแผนแม่บทการส่งเสริมเศรษฐกิจดิจิทัล การขับเคลื่อนอุตสาหกรรมใหม่ และซอฟต์พาวเวอร์ของรัฐบาล
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 6 ตุลาคม 2565
“อนุทิน” กำชับดูแลผู้ได้รับผลกระทบจากเหตุกราดยิงในศูนย์เด็กเล็กต่อเนื่อง ดูแลจิตใจผู้สูญเสียและรักษาผู้บาดเจ็บเต็มที่
รองนายกรัฐมนตรีและรัฐมนตรีว่าการกระทรวงสาธารณสุข กำชับดูแลผู้ได้รับผลกระทบจากเหตุกราดยิงในศูนย์เด็กเล็ก จ.หนองบัวลำภู ให้การรักษาผู้บาดเจ็บอย่างเต็มที่ พร้อมให้ทีมสุขภาพจิตลงพื้นที่ดูแลผลกระทบด้านจิตใจผู้สูญเสีย
รองนายกรัฐมนตรีและรัฐมนตรีว่าการกระทรวงสาธารณสุข กำชับดูแลผู้ได้รับผลกระทบจากเหตุกราดยิงในศูนย์เด็กเล็ก จ.หนองบัวลำภู ให้การรักษาผู้บาดเจ็บอย่างเต็มที่ พร้อมให้ทีมสุขภาพจิตลงพื้นที่ดูแลผลกระทบด้านจิตใจผู้สูญเสีย เบื้องต้นได้รับรายงานผู้เสียชีวิต 35 ราย บาดเจ็บ 12 ราย ด้านปลัดกระทรวงสาธารณสุขและอธิบดีกรมสุขภาพจิตลงพื้นที่ติดตามสถานการณ์ด้วยตนเอง
บ่ายวันนี้ (6 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงเหตุการณ์คนร้ายใช้อาวุธปืนก่อเหตุทำร้ายร่างกายในศูนย์พัฒนาเด็กเล็ก อบต.นากลาง ต.อุทัยสวรรค์ อ.นากลาง จ.หนองบัวลำภู ทำให้มีผู้ได้รับบาดเจ็บและเสียชีวิตจำนวนมาก ว่า ได้รับรายงานจากนายแพทย์สาธารณสุขจังหวัดหนองบัวลำภูแล้ว เบื้องต้นข้อมูลเมื่อเวลา 15.30 น. มีผู้เสียชีวิตจำนวน 35 ราย และมีผู้ได้รับบาดเจ็บ 12 ราย ได้นำส่งรักษาที่โรงพยาบาลนากลางและโรงพยาบาลหนองบัวลำภูแล้ว ขณะที่ผู้ก่อเหตุได้ฆ่าตัวตายพร้อมครอบครัว ทั้งนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้รับทราบเรื่องดังกล่าวและสั่งการกำชับให้ดูแลผู้บาดเจ็บ รวมถึงครอบครัวของผู้บาดเจ็บและเสียชีวิตอย่างเต็มที่ทั้งด้านร่างกายและจิตใจ
นพ.โอภาสกล่าวต่อว่า ได้กำชับนายแพทย์สาธารณสุขจังหวัดหนองบัวลำภูให้อำนวยการเรื่องการดูแลผู้ได้รับผลกระทบจากเหตุการณ์ความรุนแรงในครั้งนี้ โดยในส่วนของผู้ได้รับบาดเจ็บให้ดำเนินการดูแลรักษาอย่างเต็มที่ รวมถึงประสานส่งต่อโรงพยาบาลอุดรธานีหากเกินศักยภาพ และตั้งทีมเยียวยาจิตใจผู้ประสบภาวะวิกฤต (MCATT)ดูแลจิตใจผู้สูญเสียอย่างต่อเนื่อง เพื่อเฝ้าระวังอาการPTSD หรือ ภาวะกระทบกระเทือนจิตใจหลังเผชิญเหตุการณ์รุนแรงซึ่งมีทั้งทีมจากทางหนองบัวลำภูและทีมสนับสนุนจาก จ.เลย ขณะนี้อยู่ระหว่างการลงพื้นที่ โดยตนและ พญ.อัมพร เบญจพลพิทักษ์ อธิบดีกรมสุขภาพจิต กำลังลงไปติดตามสถานการณ์เรื่องนี้ด้วยตนเอง ทั้งนี้ ขอความร่วมมือสื่อมวลชนและผู้ใช้สื่อโซเชียลต่างๆ ไม่นำเสนอหรือส่งต่อภาพ/เนื้อความที่อาจจะไปกระตุ้นความรู้สึกของผู้สูญเสีย รวมถึงผู้ที่มีอาการเครียดในลักษณะเดียวกัน เพื่อป้องกันไม่ให้เกิดเหตุการณ์เลียนแบบได้
********************************* 6 ตุลาคม 2565
วันอังคารที่ 13 กันยายน 2565
รองนายกฯ พล.อ.ประวิตร ชมการแสดงผลงานรางวัลเลิศรัฐ ประจำปี 2565 ผลงานการแก้ไขปัญหาขาดแคลนน้ำด้วย “ชลประทานเพื่อท้องถิ่น” อ่างเก็บน้ำแม่ตาช้าง จ.เชียงราย
รองนายกฯ พล.อ.ประวิตร ชมการแสดงผลงานรางวัลเลิศรัฐ ประจำปี 2565 ผลงานการแก้ไขปัญหาขาดแคลนน้ำด้วย “ชลประทานเพื่อท้องถิ่น” อ่างเก็บน้ำแม่ตาช้าง จ.เชียงราย ขอบคุณหน่วยงานเกี่ยวข้องที่ทุ่มเททำงานให้ประชาชนได้รับประโยชน์สูงสุด
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (13 ก.ย. 65) เวลา 08.45 น. ณ บริเวณโถงกลาง ตึกสันติไมตรี ทำเนียบรัฐบาล ก่อนการประชุมคณะรัฐมนตรี พลเอก ประวิตร วงษ์สุวรรณ รองนายกรัฐมนตรี เยี่ยมชมนิทรรศการแสดงผลงานรางวัลเลิศรัฐ ประจำปี 2565 ผลงานการแก้ไขปัญหาขาดแคลนน้ำด้วย “ชลประทานเพื่อท้องถิ่น” อ่างเก็บน้ำแม่ตาช้าง จังหวัดเชียงราย ซึ่งสำนักงาน ก.พ.ร. ได้จัดพิธีมอบรางวัลเลิศรัฐ ประจำปี 2565 ผ่านสื่ออิเล็กทรอนิกส์ โดยนายวิษณุ เครืองาม รองนายกรัฐมนตรี เป็นประธานในพิธีดังกล่าว เมื่อวันที่ 12 กันยายน 2565 ที่ผ่านมา โดยมีนายประพิศ จันทร์มา อธิบดีกรมชลประทาน เป็นผู้นำเสนอผลงาน และมีหน่วยงานที่เกี่ยวข้องเข้าร่วมด้วย
โอกาสนี้ รองนายกรัฐมนตรีได้สอบถามข้อมูลเกี่ยวกับอ่างเก็บน้ำแม่ตาช้าง การบริหารจัดการน้ำเพื่อให้ประชาชนมีน้ำใช้เพื่อการอุปโภคบริโภคอย่างเพียงพอ รวมทั้งการเปิดโอกาสให้ประชาชนได้มีส่วนร่วมแลกเปลี่ยนเรียนรู้ เกิดความรู้สึกเป็นเจ้าของพื้นที่ร่วมกัน พร้อมทั้งขอบคุณหน่วยงานที่เกี่ยวข้องที่ทุ่มเทและเป็นกลไกสำคัญในการดำเนินงานจนสำเร็จลุล่วง ในการบรรเทาปัญหาการขาดแคลนน้ำอุปโภคบริโภคและการเกษตร เพื่อให้ประชาชนได้รับประโยชน์อย่างสูงสุด
สำหรับโครงการอ่างเก็บน้ำแม่ตาช้าง ตำบลป่าแดด อำเภอแม่สรวย จังหวัดเชียงราย มีแผนดำเนินการก่อสร้าง 3 ปี (ปี พ.ศ. 2567 – 2569) สามารถเก็บกักน้ำได้ประมาณ 32 ล้านลูกบาศก์เมตร ปัจจุบันผ่านความเห็นชอบจากทุกหน่วยงานที่เกี่ยวข้องแล้ว ขณะนี้อยู่ในระหว่างการขออนุญาตใช้พื้นที่เพิ่มเติม ก่อนที่จะขออนุมัติโครงการฯ ต่อคณะรัฐมนตรีต่อไป โดยจะเริ่มดำเนินการก่อสร้างในปี 2567 ซึ่งหากดำเนินการแล้วเสร็จทั้งโครงการฯ จะเป็นแหล่งน้ำต้นทุน ในการอุปโภคบริโภค และเกษตรกรรม ให้แก่ประชาชน 25 หมู่บ้าน ในตำบลป่าแดด อำเภอแม่สรวย และพื้นที่บางส่วนของตำบลศรีถ้อย และตำบลแม่พริก อำเภอแม่สรวย พื้นที่กว่า 17,200 ไร่ ครอบคลุมพื้นที่อยู่อาศัย 4,775 ครัวเรือน และยังเป็นแหล่งเพาะพันธุ์และอนุรักษ์สัตว์น้ำเพื่อใช้เป็นแหล่งประมงน้ำจืด รวมทั้งช่วยรักษาสภาพต้นน้ำลำธารเพื่อเพิ่มความชุ่มชื้นให้แก่พื้นดิน และฟื้นฟูสภาพป่าไม้ให้ดีขึ้น ทั้งนี้ กรมชลประทาน ได้รับรางวัลเลิศรัฐ จากสำนักงานคณะกรรมการพัฒนาระบบราชการ (ก.พ.ร.) ประจำปี 2565 สาขารางวัลการบริหารราชการแบบมีส่วนร่วม ระดับดี ประเภทสัมฤทธิผลประชาชนมีส่วนร่วม จากผลงาน “การแก้ปัญหาขาดแคลนน้ำด้วย ชลประทานเพื่อท้องถิ่น” อ่างเก็บน้ำแม่ตาช้าง จังหวัดเชียงราย ซึ่งเกิดจากความร่วมมือระหว่างกรมชลประทาน และ ชปท. แม่ตาช้าง ในการพัฒนาแหล่งน้ำเพื่อตอบโจทย์ความต้องการของคนในชุมชน
.............................
วันเสาร์ที่ 15 ตุลาคม 2565
การประชุมรัฐมนตรีว่าการกระทรวงการคลังและผู้ว่าการธนาคารกลาง G20 ประจำปี 2565
รัฐมนตรีว่าการกระทรวงการคลังได้เข้าร่วมการประชุมรัฐมนตรีว่าการกระทรวงการคลังและผู้ว่าการธนาคารกลาง G20 ประจำปี 2565 ตามคำเชิญของกระทรวงการคลังอินโดนีเซีย ในฐานะประธานการประชุม G20
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในห้วงการประชุมสภาผู้ว่าการธนาคารโลกและกองทุนการเงินระหว่างประเทศ ประจำปี 2565 ณ กรุงวอชิงตัน ดี.ซี. สหรัฐอเมริกา ในวันที่ 12 – 13 ตุลาคม 2565 นายอาคม เติมพิทยาไพสิฐ รัฐมนตรีว่าการกระทรวงการคลัง ได้เข้าร่วมการประชุมรัฐมนตรีว่าการกระทรวงการคลังและผู้ว่าการธนาคารกลาง G20 ประจำปี 2565 ตามคำเชิญของกระทรวงการคลังอินโดนีเซีย ในฐานะประธานการประชุม G20 โดยมีผู้เข้าร่วมการประชุมประกอบด้วย ผู้แทนสหภาพยุโรป ประเทศอุตสาหกรรมชั้นนำ 8 ประเทศ ได้แก่ สหราชอาณาจักร แคนาดา ฝรั่งเศส อิตาลี ญี่ปุ่น เยอรมนี สหรัฐอเมริกา และออสเตรเลีย และประเทศกำลังพัฒนาขนาดใหญ่ 11 ประเทศ ได้แก่ อาร์เจนตินา บราซิล จีน อินเดีย อินโดนีเซีย เม็กซิโก รัสเซีย ซาอุดีอาระเบีย แอฟริกาใต้ เกาหลีใต้ และตุรกี ทั้งนี้ ขนาดเศรษฐกิจของสมาชิก G20 คิดเป็นร้อยละ 80 ของเศรษฐกิจโลก และมีจำนวนประชากรรวมกันประมาณ 2 ใน 3 ของโลก
การประชุมรัฐมนตรีว่าการกระทรวงการคลังและผู้ว่าการธนาคารกลาง G20 ในปีนี้ มีหัวข้อหลัก ได้แก่ Recover Together, Recover Stronger ซึ่งมีการหารือถึงประเด็นต่าง ๆ ได้แก่ (1) เศรษฐกิจโลก (2) สถาปัตยกรรมการเงินระหว่างประเทศ (3) กฎระเบียบภาคการเงิน (4) การลงทุนในโครงสร้างพื้นฐาน (5) การเงินที่ยั่งยืน และ (6) ภาษีระหว่างประเทศ โดยรัฐมนตรีว่าการกระทรวงการคลังได้แสดงความเห็นต่อที่ประชุมว่า ความท้าทายของเศรษฐกิจโลกปัจจุบันคือการปรับตัวขึ้นของราคาสินค้าอุปโภคบริโภคและพลังงาน รวมถึงภาวะเงินเฟ้อซึ่งอาจนำไปสู่ภาวะเศรษฐกิจถดถอย โดยภาครัฐควรใช้นโยบายการคลังเพื่อช่วยเหลือผู้ประกอบการรายย่อยและผู้มีรายได้น้อยเพื่อบรรเทาผลกระทบที่อาจเกิดขึ้นรวมทั้งได้แสดงความเห็นสนับสนุนการดำเนินการของ G20 เรื่องการพัฒนาโครงสร้างพื้นฐานที่มีคุณภาพ ซึ่งประเทศไทยได้ให้ความสำคัญในการลงทุนในโครงสร้างพื้นฐาน ทั้งสาธารณูปโภค ระบบขนส่งและดิจิทัล รวมทั้งโครงสร้างพื้นฐานที่เป็นมิตรต่อสิ่งแวดล้อมซึ่งจะเอื้อต่อการพัฒนาคุณภาพชีวิต การเสริมสร้างขีดความสามารถและความเชื่อมโยง รวมถึงการสร้างการพัฒนาที่ทั่วถึงและยั่งยืน โดยในส่วนของแหล่งเงินทุนนั้น ประเทศไทยได้ส่งเสริมการจัดหาเงินทุนเพื่อความยั่งยืน ไม่ว่าจะเป็นการออกพันธบัตรเพื่อความยั่งยืนของรัฐบาล หรือการออกตราสารหนี้ของภาคเอกชน
นอกจากนี้ รัฐมนตรีว่าการกระทรวงการคลังได้สนับสนุนความคืบหน้าของความร่วมมือด้านภาษีระหว่างประเทศโดยเฉพาะการดำเนินการภายใต้กรอบ G20/OECD Base Erosion and Profit Shifting (BEPS) และเห็นว่าภาครัฐควรนำเทคโนโลยีดิจิทัลมาปรับใช้เพื่อเพิ่มประสิทธิภาพการจัดเก็บภาษี ทั้งนี้ ประเทศสมาชิก G20 ควรสนับสนุนประเทศกำลังพัฒนาในการพัฒนาและปรับปรุงระบบการจัดเก็บภาษีต่อไป
อนึ่งในวันที่ 13 ตุลาคม 2565 รัฐมนตรีว่าการกระทรวงการคลังได้หารือกับผู้บริหารระดับสูงของสถาบันการเงินเอกชน ได้แก่ Mitsubishi UFJ Financial Group และ HSBCเพื่อแลกเปลี่ยนความเห็นและมุมมองเกี่ยวกับภาวะเศรษฐกิจและนโยบายเศรษฐกิจการเงินของไทย รวมทั้งหารือถึงการลงทุนในโครงการที่เป็นมิตรต่อสิ่งแวดล้อมอีกด้วย โดยผู้บริหารระดับสูงของทั้งสองสถาบันได้แสดงความสนใจและเชื่อมั่นในเศรษฐกิจไทยเป็นอย่างมาก และเชื่อมั่นว่านโยบายของภาครัฐจะเอื้อต่อการลงทุนเพื่อการพัฒนาในระยะยาวต่อไป
กองนโยบายเศรษฐกิจระหว่างประเทศ สำนักงานเศรษฐกิจการคลัง
โทร. 0-2273-9020 ต่อ3627
วันอาทิตย์ที่ 9 ตุลาคม 2565
สปสช. เพิ่มสิทธิประโยชน์ ดูแลหญิงไทยทุกสิทธิการรักษา จากภาวะ ‘ตั้งครรภ์ไม่พึงประสงค์’
......
รัฐบาลตระหนักถึงปัญหาจากการตั้งครรภ์ที่ไม่พร้อมหรือไม่พึงประสงค์ โดยที่ผ่านมามีหญิงตั้งครรภ์จำนวนไม่น้อยต้องประสบภาวะยุติการตั้งครรภ์อย่างไม่ปลอดภัย นำไปสู่อันตรายและเสียชีวิต หรือความผิดปกติหรือทุพพลภาพอย่างร้ายแรงของทารกที่จะคลอดออกมา
.
สำนักงานหลักประกันสุขภาพแห่งชาติ (สปสช.) จึงบรรจุ “บริการป้องกันการยุติการตั้งครรภ์ที่ไม่ปลอดภัย” ให้เป็นสิทธิประโยชน์ในระบบหลักประกันสุขภาพ เพื่อดูแลความปลอดภัยให้กับหญิงไทยทุกอายุ ทุกสิทธิการรักษา ที่จำเป็นต้องยุติการตั้งครรภ์จากภาวะการตั้งครรภ์ที่ไม่พร้อม ครอบคลุมทั้งวิธีการใช้ยาหรือวิธีการทางศัลยกรรม โดยมีหน่วยบริการซึ่งลงทะเบียนกับกรมอนามัย จำนวน 144 แห่ง ครอบคลุม 23 จังหวัด
.
การขอรับหรือการให้บริการยุติการตั้งครรภ์ ต้องเป็นไปตามมาตรา 305 แห่งประมวลกฎหมายอาญา พ.ศ. 2565 ซึ่งได้เผยแพร่ในราชกิจจานุเบกษาเมื่อที่ 26 ก.ย. 65 และจะมีผลบังคับเมื่อพ้น 30 วันนับแต่วันประกาศ ที่กำหนดให้หญิงซึ่งมีอายุครรภ์เกิน 12 สัปดาห์ แต่ไม่เกิน 20 สัปดาห์ สามารถยุติการตั้งครรภ์ได้โดยไม่ถือเป็นความผิดทางอาญา แต่ต้องได้รับคำปรึกษาจากผู้ประกอบวิชาชีพเวชกรรมและผู้ประกอบวิชาชีพอื่นตามที่กฎหมายกำหนด เพื่อให้ได้รับข้อมูลรอบด้านก่อนการตัดสินใจยุติการตั้งครรภ์
.
อ่านเพิ่มเติม คลิกhttps://www.thaigov.go.th/news/contents/details/60002
#ไทยคู่ฟ้า# สื่อสารรัฐบาลไทย
-------------------
วันอังคารที่ 11 ตุลาคม 2565
ปลัดกระทรวงวัฒนธรรมลงพื้นที่กำกับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลำภู
ปลัดกระทรวงวัฒนธรรมลงพื้นที่กำกับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลำภู ในวันที่ 11 ตุลาคม 2565
ปลัดกระทรวงวัฒนธรรมลงพื้นที่กำกับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลำภู ในวันที่ 11 ตุลาคม 2565
วันที่ 10 ตุลาคม 2565 เวลา 19.00 น. นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่กำกับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู ในวันที่ 11 ตุลาคม 2565 ให้เป็นไปด้วยความเรียบร้อย โดยมี นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายชนะกิจ คชชี ผู้อำนวยการกองพิธีการศพที่ได้รับพระราชทาน วัฒนธรรมจังหวัดอุดรธานี หนองบัวลำภู ข้าราชการ และเจ้าหน้าที่กองพิธีการศพที่ได้รับพระราชทานเข้าร่วม ณ วัดเทพมงคลพิชัย วัดศรีอุทัย วัดราษฎร์สามัคคี จังหวัดหนองบัวลำภู
วันอังคารที่ 27 กันยายน 2565
ครม. อนุมัติ 2,100 ลบ. ค่าตอบแทน อสม. - อสส. 1.05 ล้านคน 4 เดือน (มิ.ย. - ก.ย. 65) 500 บ./คน/เดือน
.....
ที่ประชุม ครม. (27 ก.ย. 65) อนุมัติงบกลาง วงเงิน 2,100.61 ล้านบาท สำหรับโครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของ อสม. และ อสส. ในการเฝ้าระวัง ป้องกัน และควบคุมโรคโควิด-19 ในชุมชน รวม 1,050,306 คน ในอัตรา 500 บ./คน/เดือน เป็นเวลา 4 เดือน ตั้งแต่เดือน มิ.ย. - ก.ย. 65
.
ซึ่งเป็นไปตามสถานการณ์การแพร่ระบาดของโรคโควิด-19 ที่ยังไม่ยุติ แม้ประเทศไทยจะเตรียมเข้าสู่ระยะ Post-Pandemic แล้ว แต่ยังคงต้องสนับสนุนบทบาทของ อสม. ในการเฝ้าระวัง ป้องกัน และควบคุมโรคฯ โดยรัฐบาลได้อนุมัติค่าตอบแทน อสม. และ อสส. มาอย่างต่อเนื่อง เพื่อสร้างขวัญและกำลังใจแก่บุคลากรด่านหน้ากลุ่มนี้
#ไทยคู่ฟ้า#ร่วมต้านโควิด19
-------------------
วันอาทิตย์ที่ 30 ตุลาคม 2565
​รัฐบาลเดินหน้าแก้ไขปัญหาที่ดิน ออกหนังสืออนุญาตฯ แล้ว 1.12 ล้านไร่
​รัฐบาลเดินหน้าแก้ไขปัญหาที่ดิน ออกหนังสืออนุญาตฯ แล้ว 1.12 ล้านไร่
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลมุ่งเน้นให้ประชาชนใช้ประโยชน์จากที่ดินให้เกิดประโยชน์สูงสุด ซึ่งต้องอาศัยการร่วมมือบูรณาการกันของทุกฝ่ายที่มีส่วนเกี่ยวข้อง เพื่อเร่งให้เกิดการดำเนินการให้เกิดผลสัมฤทธิ์ ตลอดจนเรื่องของการแก้ไขหรือปลดล็อกกฎหมายที่เกี่ยวข้อง นอกจากนี้ ยังให้หน่วยงานที่เกี่ยวข้องติดตามความคืบหน้าการแก้ไขปัญหาการตรวจพิสูจน์สิทธิการครอบครองและการใช้ประโยชน์จากที่ดิน โดยให้ยึดหลักการใช้ข้อเท็จจริงที่รอบด้าน และหลักการการเป็นกรรมสิทธิ์ของรัฐ แต่ให้สามารถเข้าใช้ประโยชน์ได้ในการแก้ปัญหา เพื่อไม่ให้เกิดปัญหาและผลกระทบใน
นางสาวรัชดา กล่าวว่า ที่ผ่านมารัฐบาลได้เร่งดำเนินการจัดที่ดินทำกินให้ชุมชน โดยได้จัดสรรที่ดินทำกินและที่อยู่อาศัยให้แก่ราษฎรที่ยากไร้และเกษตรกรตามหลักการของคณะกรรมการนโยบายที่ดินแห่งชาติ (คทช.) โดยได้ดำเนินการออกหนังสืออนุญาตแล้วใน 356 พื้นที่ 65 จังหวัด เนื้อที่ 1.12 ล้านไร่ จัดคนลงพื้นที่ จำนวน 73,809 ราย ใน 331 พื้นที่ 67 จังหวัด เนื้อที่ 501,475 ไร่ และส่งเสริมและพัฒนาอาชีพใน 247 พื้นที่ 65 จังหวัด เนื้อที่ 327,976 ไร่ รวมทั้งได้ดำเนินการมอบสมุดประจำตัวผู้ที่ได้รับการคัดเลือกการจัดที่ดินทำกิน จำนวน 55,589 เล่ม ใน 53 จังหวัด
“รัฐบาลมุ่งสร้างพื้นที่ทำกินให้แก่ประชาชน และได้กำหนดให้เป็นหนึ่งในยุทธศาสตร์ชาติ มีกลไกคณะกรรมการที่ดินแห่งชาติขับเคลื่อนการบูรณาการกับทุกภาคส่วนเพื่อแก้ปัญหาที่ดินทำกินที่เรื้อรังและซับซ้อน โดยจะอำนวยการดูแลประชาชนทั้งเรื่องการรวมกลุ่มให้เข้มแข็ง จัดตั้งเป็นสหกรณ์ และพัฒนาอาชีพ เพื่อนำไปสู่การมีรายได้เพิ่มอย่างยั่งยืนด้วย” นางสาวรัชดา กล่าว
วันพุธที่ 28 กันยายน 2565
รัฐบาลผนึกกำลังทุกหน่วยงานที่เกี่ยวข้อง รับมือพายุ “โนรู” พร้อมวางแนวทางช่วยเหลือประชาชนอย่างเต็มที่
.....
รัฐบาลเตรียมความพร้อมรับมือพายุไต้ฝุ่น “โนรู (NORU)” ซึ่งคาดว่าจะเคลื่อนตัวเข้าสู่ภาคตะวันออกเฉียงเหนือของไทยวันที่ 28 - 29 ก.ย. 65 และมรสุมตะวันตกเฉียงใต้ที่มีกำลังแรงขึ้น อาจทำให้มีฝนตกหนักถึงหนักมากในหลายพื้นที่ โดยประสานงานหน่วยงานที่เกี่ยวข้องเร่งติดตามและประเมินสถานการณ์อย่างใกล้ชิด และเตรียมพร้อมให้ความช่วยเหลือประชาชนผู้ได้รับผลกระทบอย่างเต็มที่
.
กระทรวงมหาดไทย วาง 5 แนวทางแผนเผชิญเหตุอุทกภัย ได้แก่ 1) จัดตั้งศูนย์บัญชาการเหตุการณ์จังหวัด 2) ดำเนินการตามแผนเผชิญเหตุอุทกภัย และให้ความช่วยเหลือตลอด 24 ชั่วโมง 3) จัดชุดปฏิบัติการเข้าคลี่คลายสถานการณ์ พร้อมทั้งดูแลความเป็นอยู่ของประชาชน จนกว่าจะเข้าสู่ภาวะปกติ 4) หากสถานการณ์มีแนวโน้มรุนแรง ให้อพยพประชาชนไปยังพื้นที่ปลอดภัย หรือศูนย์พักพิงที่จัดเตรียมไว้ทันที 5) จังหวัดที่ยังคงมีน้ำท่วมต่อเนื่อง ให้จัดตั้งศูนย์พักพิง เพื่อรองรับการอพยพของประชาชนอย่างเป็นระบบ
.
ด้านสำนักงานตำรวจแห่งชาติ ได้เร่งเตรียมความพร้อมเข้าช่วยเหลือ กรณีรถเสียจากน้ำท่วม จัดการจราจรหลีกเลี่ยงเส้นทางน้ำท่วม อำนวยความสะดวกเส้นทางสัญจร และชุดสายตรวจคอยป้องกันเหตุอาชญากรรมในพื้นที่
.
หน่วยงานภายใต้กำกับดูแลกระทรวงทรัพยากรธรรมชาติและสิ่งแวดล้อม เช่น กรมป่าไม้ กรมอุทยานแห่งชาติ สัตว์ป่า และพันธุ์พืช เตรียมความพร้อมหากอุทยานใด มีความสุ่มเสี่ยงต่อการจะเกิดอุบัติเหตุ ขอให้ปิดตัว เพื่อดูแลเรื่องความปลอดภัยให้กับนักท่องเที่ยว
นอกจากนี้ กองอำนวยการน้ำแห่งชาติ (กอนช.) ได้ติดตามเฝ้าระวังสถานการณ์น้ำ พร้อมทั้งเดินหน้าแผนรับน้ำเข้าทุ่งรับน้ำทั้ง 10 แห่งในพื้นที่ลุ่มเจ้าพระยาตอนล่าง โดยจัดเวทีสร้างความเข้าใจให้กับประชาชน เพื่อชี้แจงสถานการณ์น้ำ เกณฑ์การรับน้ำเข้าทุ่ง ระบบการปลูกข้าวเหลื่อมเวลา และให้ความช่วยเหลือและการชดเชยเยียวยาผู้ประสบภัย
.
ขอให้ประชาชนติดตามข่าวสารตามช่องทางหลัก และหากต้องการความช่วยเหลือสามารถแจ้งได้ที่หมายเลข 191 และ 1599 หรือสายด่วนนิรภัย โทร. 1784 ฟรีตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
วันศุกร์ที่ 4 พฤศจิกายน 2565
กรมทางหลวงชนบท รายงานสถานการณ์อุทกภัยใน สำนักงานทางหลวงชนบทที่ 6 (ขอนแก่น)
พร้อมกำชับเร่งสำรวจออกแบบหลังน้ำลด และให้ความช่วยเหลือประชาชาชนทันที
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวถึงสถานการณ์อุทกภัยในพื้นที่รับผิดชอบของ สำนักงานทางหลวงชนบทที่ 6 (ขอนแก่น) ล่าสุดว่าขณะนี้ได้รับรายงานสถานการณ์เริ่มกลับเข้าสู่ภาวะปกติ ระดับน้ำเริ่มลดลง ดังนั้นจึงได้กำชับให้หน่วยงานที่ได้รับผลกระทบเร่งดำเนินการสำรวจ ออกแบบและประมาณการราคา เพื่อเสนอแผนฟื้นฟูและซ่อมบำรุงให้กลับเข้าสู่ภาวะปกติต่อไป ทั้งนี้เพื่อให้เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ห่วงใยในการใช้รถใช้ถนนและการเดินทางอย่างปลอดภัยของประชาชนในพื้นที่ พร้อมทั้งได้กำชับทุกหน่วยงานที่ได้รับผลกระทบจากอุทกภัย เฝ้าติดตามสถานการณ์อย่างใกล้ชิด แม้ระดับน้ำจะลดลง แต่ในด้านสังคมจะต้องดูแลและให้ความช่วยเหลือประชาชนอย่างเต็มกำลังความสามารถ ซึ่งทางสำนักงานทางหลวงชนบทที่ 6 (ขอนแก่น) ได้จัดเจ้าหน้าที่เข้าอำนวยความสะดวกในการใช้เส้นทางให้กับประชาชน รวมทั้งติดตั้งป้านเตือนและอุปกรณ์อำนวยความปลอดภัยเพื่อให้ประชาชนที่ใช้เส้นทางสัญจรได้รับทราบ
สำหรับรายงานสถานการณ์อุทกภัยในพื้นที่รับผิดชอบของ สำนักงานทางหลวงชนบทที่ 6 (ขอนแก่น)ปัจจุบัน (3 พ.ย.65) มีสายทางหลวงชนบทที่ได้รับผลกระทบจากอุทกภัย 9 สายทาง แบ่งออกเป็น
- จังหวัดขอนแก่น 1 สายทาง สัญจรผ่านไม่ได้
-จังหวัดมหาสารคาม 5 สายทาง สัญจรผ่านไม่ได้ 3 สายทาง และสัญจร ผ่านได้แล้ว 2 สายทาง
-จังหวัดร้อยเอ็ด 3 สายทาง สัญจรผ่านไม่ได้ 2 สายทาง และสัญจรผ่านได้แล้ว 1 สายทาง
ทช. เฝ้าติดตามสายทางที่ได้รับผลกระทบอย่างต่อเนื่อง พร้อมจัดเจ้าหน้าที่เข้าอำนวยความสะดวกปลอดภัยให้กับผู้ประสบภัยในพื้นที่ จนกว่าสถานการณ์จะกลับสู่ภาวะปกติ โดยประชาชนสามารถสอบถามข้อมูลหรือแจ้งเหตุได้ที่แขวงทางหลวงชนบททุกจังหวัด หรือโทรสายด่วนกรมทางหลวงชนบท โทร. 1146
วันพุธที่ 31 สิงหาคม 2565
ไอแบงก์เพิ่มสาขาบริการทุกวันรองรับการทำธุรกรรมเสาร์อาทิตย์ เริ่ม 1 ตุลาคม นี้
ไอแบงก์เพิ่มจำนวนสาขาที่เปิดบริการให้บริการทุกวัน รองรับลูกค้ากลุ่มเป้าหมายที่จำเป็นต้องทำธุรกรรมทางการเงินทุกวัน และอำนวยความสะดวกผู้ใช้บริการกับธนาคารในช่วงวันหยุดสุดสัปดาห์ เริ่มวันที่ 1 ตุลาคม 2565 นี้เป็นต้นไป
นายวุฒิชัย สุระรัตน์ชัย กรรมการและผู้จัดการธนาคารอิสลามแห่งประเทศไทย (ไอแบงก์) เปิดเผยว่า “ในช่วง 2-3 ปีที่ผ่านมา ธนาคารได้ทยอยปิดสาขาในห้างสรรพสินค้า ซึ่งเป็นสาขาที่ให้บริการลูกค้า 7 วัน จนถึงปัจจุบันเหลือเพียง 3 สาขา คือ สาขาสถานีขนส่งสายใต้ สาขาพระนครศรีอยุธยา (ตั้งอยู่ที่ศูนย์การค้าอยุธยาพาร์ค) และสาขาบิ๊กซี ปัตตานี ทั้งนี้เพื่อเป็นบริหารต้นทุนการดำเนินงานของธนาคารให้เป็นไปตามเป้าหมาย อย่างไรก็ตาม ธนาคารยังคำนึงถึงลูกค้าที่มีความจำเป็นในการทำธุรกรรมทางการเงินกับไอแบงก์ทุกวัน หรือลูกค้าที่สะดวกทำธุรกรรมในช่วงวันหยุดสุดสัปดาห์ จึงได้พิจารณาเพิ่มสาขาที่เปิดให้บริการทุกวัน อีกจำนวน 5 สาขา ได้แก่ สาขามีนบุรี สาขาบางพลัด สาขาถนนศรีนครินทร์ สาขาถนนวิจิตรไชยบูลย์ จ.นราธิวาส และสาขาถนนภูมาชีพ ยะลา 2 จ.ยะลา ซึ่งแม้ว่าสาขาดังกล่าวจะไม่ได้อยู่ในห้างสรรพสินค้า แต่ก็ทำให้ลูกค้ากลุ่มเป้าหมายใน 5 พื้นที่ใกล้เคียงสามารถใช้บริการไอแบงก์ได้สะดวกทุกวัน”
โดยสาขาที่จะเปิดให้บริการทุกวันทั้ง 5 สาขา จะเริ่มเปิดให้บริการตั้งแต่วันที่ 1 ตุลาคม 2565 เป็นต้นไป ลูกค้าพื้นที่ใกล้เคียงสามารถใช้บริการได้ที่
1.สาขามีนบุรี ตั้งอยู่เลขที่ 286 ถ.สีหบุรานุกิจ แขวงมีนบุรี เขตมีนบุรี กรุงเทพมหานคร 10510 เวลาเปิดบริการ 08.30 – 16.00 น.
2.สาขาบางพลัด ตั้งอยู่ห้องเลขที่ 656,658 โครงการมิตติ้งมอลล์ ถ.จรัญสนิทวงศ์ แขวงบางอ้อ เขตบางพลัด กรุงเทพมหานคร 10700 เวลาเปิดบริการ 09.30 – 17.30 น.
3.สาขาถนนศรีนครินทร์ ตั้งอยู่เลขที่ 1170 ถ.ศรีนครินทร์ แขวงสวนหลวง เขตสวนหลวง กรุงเทพมหานคร 10250 เวลาเปิดบริการ 09.30 – 17.30 น.
4.สาขาถนนวิจิตรไชยบูลย์ ตั้งอยู่เลขที่ เลขที่ 11/2-4 ถ.วิจิตรไชยบูลย์ ต. บางนาค อ.เมือง จ.นราธิวาส 96000 เวลาเปิดบริการ 9.00-15.00 น.
5.สาขาถนนภูมาชีพ ยะลา 2 ตั้งอยู่เลขที่ 24-26 ถ.ภูมาชีพ ต.สะเตง อ.เมืองยะลา จ.ยะลา 95000 เวลาเปิดบริการ 9.00-15.00 น.
ทั้งนี้ สามารถสอบถามรายละเอียดเพิ่มเติมได้ที่ iBank Call Center โทร.1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
วันพุธที่ 7 กันยายน 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการให้กรมเจ้าท่าตั้งศูนย์ช่วยเหลือผู้ประสบอุทกภัยทั่วประเทศ พร้อมเฝ้าระวังตลอด 24 ชั่วโมง
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ตามที่กรมอุตุนิยมวิทยาได้ประกาศแจ้งเตือน ฝนตกหนักถึงหนักมากหลายพื้นที่ ทั่วประเทศไทย และมีคลื่นลมแรงบริเวณทะเลอันดามันตอนบนและอ่าวไทยตอนบน ร่องมรสุมกำลังแรง พาดผ่านภาคเหนือตอนล่าง ภาคกลาง ภาคตะวันออก และภาคตะวันออกเฉียงเหนือ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยจะมีกำลังแรงขึ้นส่งผลให้ทั่วประเทศมีฝนเพิ่มขึ้นและมีฝนตกซึ่งอาจทำให้เกิดน้ำท่วมฉับพลันและน้ำป่าไหลหลาก
นายอธิรัฐ กล่าวว่า จากสถานการณ์ดังกล่าว ด้วยความห่วงใยจากนายกรัฐมนตรีและรัฐบาล ตนจึงได้สั่งการให้กรมเจ้าท่า โดยสำนักงานเจ้าท่าภูมิภาค ที่ 1 - 7 และ สำนักงานพัฒนาและบำรุงรักษา ทางน้ำ 1 - 8 ทั่วประเทศ เร่งตั้งศูนย์ช่วยเหลือผู้ประสบอุทกภัย กรมเจ้าท่า พร้อมเจ้าหน้าที่ รถ เรือ อุปกรณ์การช่วยเหลือผู้ประภัย โดยให้จัดเจ้าหน้าที่รับแจ้งเหตุประจำศูนย์และให้กำชับเจ้าหน้าที่เตรียมความพร้อมสนับสนุนให้ความช่วยเหลือประชาชนตลอด 24 ชั่วโมง และออกประกาศให้ระมัดระวังการเดินเรือ ตรวจสอบความพร้อมของตัวเรือ เครื่องยนต์เรือ ตลอดจนเตรียมเครื่องมือและอุปกรณ์ประจำเรือและอุปกรณ์ช่วยชีวิตต่าง ๆ ให้พร้อมใช้งานและให้ผู้โดยสารสวมเสื้อชูชีพตลอดเวลาขณะอยู่ในเรือ
นายอธิรัฐ กล่าวอีกว่า ตนได้กำชับให้หน่วยงานดำเนินการให้ความช่วยเหลือประชาชนในพื้นที่ประสบภัยทันทีในกรณีที่ได้รับการร้องขอ กรณีเกิดเหตุภัยพิบัติ ซึ่งมีผลกระทบต่อระบบคมนาคมขนส่ง โดยให้ดำเนินการแก้ไขสถานการณ์ในเบื้องต้นโดยเร็วที่สุด หากเกิดสถานการณ์รุนแรงเกินที่จะรับมือได้ให้เร่งประสานความร่วมมือจากจังหวัด สำนักงานป้องกันและบรรเทาสาธารณภัย และหน่วยงานที่เกี่ยวข้อง เพื่อบูรณาการให้ความช่วยเหลือประชาชนได้ทันท่วงที พร้อมรายงานให้ผู้บริหารระดับสูงทราบ เพื่อพิจารณาสั่งการและให้การสนับสนุนได้อย่างเป็นปัจจุบันต่อไป
วันอังคารที่ 20 กันยายน 2565
เตือนประชาชนระวังโรค “ไข้ฉี่หนู – เมลิออยด์” ที่มากับน้ำท่วม ปีนี้พบป่วยแล้วกว่า 3,300 ราย แนะเลี่ยงเดินลุยน้ำย่ำโคลน/แช่น้ำเป็นเวลานานด้วยเท้าเปล่า
.....
ในช่วงฤดูฝนนี้มีฝนตกหนัก ส่งผลให้หลายพื้นที่ประสบปัญหาน้ำท่วม รัฐบาลห่วงใยประชาชนอาจเจ็บป่วยด้วยโรคที่ต้องเฝ้าระวังที่มากับน้ำท่วม คือ โรคไข้ฉี่หนู และโรคเมลิออยด์ (Melioidosis) หรือโรคไข้ดิน ซึ่งในช่วง 8 เดือนแรกของปี 65 นี้ พบผู้ป่วยทั้งสองโรครวมแล้วกว่า 3,300 ราย
.
โรคไข้ฉี่หนู เป็นการติดเชื้อแบคทีเรียชนิดหนึ่งที่เข้าสู่ร่างกายทางบาดแผล ผิวหนังที่อ่อนนุ่มจากการแช่น้ำนาน หรือการรับประทานอาหารและน้ำที่ปนเปื้อนเชื้อจากฉี่หนู หรือสัตว์อื่น ๆ ที่ติดเชื้อ ผู้ป่วยจะมีไข้สูง ปวดศีรษะ ปวดเมื่อยตามตัว จะปวดมากบริเวณน่องและโคนขา อาจมีอาการคลื่นไส้ อาเจียน ท้องเสียและตาแดงด้วย
.
ส่วนโรคเมลิออยด์ หรือโรคไข้ดิน เกิดจากการติดเชื้อแบคทีเรีย Burkholderia pseudomallei ที่พบได้ทั่วไปในดิน น้ำ เชื้อจะเข้าสู่ร่างกายได้จากการสัมผัสน้ำหรือดินที่มีเชื้อปนเปื้อน ดื่มน้ำหรือรับประทานอาหารที่ปนเปื้อนเชื้อ และการสูดหายใจเอาฝุ่นจากดินที่มีเชื้อเจือปนอยู่เข้าไป หลังติดเชื้อ 1 - 21 วัน จะมีอาการป่วย แต่บางรายอาจนานเป็นปี ขึ้นอยู่กับปริมาณเชื้อที่ได้รับและภูมิต้านทานของแต่ละคน อาการของโรคนี้ไม่มีลักษณะเฉพาะ จะมีความคล้ายโรคติดเชื้ออื่น ๆ เช่น มีไข้สูง มีฝีที่ผิวหนัง ปวดท้อง ปวดข้อปวดกระดูก มีอาการทางระบบทางเดินหายใจ บางรายพบอาการทางระบบประสาทร่วมด้วย ส่วนใหญ่มักจะเริ่มจากอาการไข้ทำให้วินิจฉัยโรคได้ยาก ต้องตรวจเพาะเชื้อทางห้องปฏิบัติการ เพื่อใช้ตรวจวินิจฉัยและรักษา
.
การป้องกันทั้ง 2 โรคนี้ ให้หลีกเลี่ยงการเดินลุยน้ำย่ำโคลน หรือแช่น้ำเป็นเวลานาน หากจำเป็นควรสวมรองเท้าบูท หรือถุงพลาสติกหุ้มรองเท้าไม่ให้เท้าสัมผัสน้ำโดยตรง กรณีมีบาดแผลควรปิดด้วยพลาสเตอร์กันน้ำ หมั่นล้างมือ ล้างเท้าด้วยน้ำสบู่บ่อย ๆ และอาบน้ำทันทีหลังจากลุยน้ำ หากมีอาการไข้สูงเฉียบพลัน ปวดศีรษะ ปวดเมื่อยตามตัว ให้รีบไปพบแพทย์ทันทีและแจ้งประวัติการเดินลุยน้ำให้แพทย์ทราบด้วย
#ไทยคู่ฟ้า#ร่วมต้านโควิด19
-------------------
วันเสาร์ที่ 1 ตุลาคม 2565
รัฐบาลชวนโหลดแอป “ThaiWater”  ติดตามสถานการณ์น้ำ/ฝน/เขื่อน/พายุ ทั่วประเทศ รวมข้อมูลไว้ให้จากกว่า 50 หน่วยงาน
รัฐบาลชวนโหลดแอป “ThaiWater”  ติดตามสถานการณ์น้ำ/ฝน/เขื่อน/พายุ ทั่วประเทศ รวมข้อมูลไว้ให้จากกว่า 50 หน่วยงาน
วันนี้(1ต.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าเพื่อให้ประชาชนรับทราบข้อมูลสถานการณ์น้ำที่ถูกต้องและฉับไวสถาบันสารสนเทศทรัพยากรน้ำ(องค์การมหาชน)หรือสสน.ได้จัดทำแอปพลิเคชัน“ThaiWater”รู้น้ำรู้อากาศทันใจทุกสถานการณ์โดยแอปนี้ ได้รวบรวมข้อมูลเรื่องน้ำจากหน่วยงานภาครัฐและเอกชนกว่า50หน่วยงานเพื่อให้ประชาชนสามารถติดตามสถานการณ์น้ำของประเทศไทยตั้งแต่ภาพรวมระดับประเทศลงมาถึงระดับจังหวัดและรายละเอียดแต่ละด้านโดยแสดงข้อมูลฝนระดับน้ำสถานการณ์เขื่อนคลื่นลมและพายุมีทั้งแบบสถานการณ์ปัจจุบันและข้อมูลคาดการณ์ล่วงหน้า
นอกจากนี้ยังสามารถกดเพิ่ม“สถานที่โปรด”ซึ่งก็คือการเพิ่มจังหวัดต่างๆที่ต้องการดูข้อมูลและดูการ“แจ้งข่าว”เกี่ยวกับสถานการณ์น้ำต่างๆในตัวแอปได้ด้วยผู้ที่สนใจสามารถดาวน์โหลดแอป“ThaiWater “ได้ทั้งในเพลย์สโตร์และแอปสโตร์
—————-
วันศุกร์ที่ 28 ตุลาคม 2565
PM: 5th Thai–Lao Friendship Bridge will further enhance relations and cooperation between Thailand and Lao PDR
PM: 5th Thai–Lao Friendship Bridge will further enhance relations and cooperation between Thailand and Lao PDR
October 28, 2022, at 1210hrs, Bueng Kan province, Prime Minister and Defense Minister Gen. Prayut Chan-o-cha gave a remark on occasion of the groundbreaking ceremony of the 5thThai–Lao Friendship Bridge (Bueng Kan – Bolikhamxai).Deputy Secretary-General to the Prime Minister and Acting Government Spokesperson Anucha Burapachaisri disclosed gist of his remark as follows:
The Prime Minister expressed honor to cochair thegroundbreaking ceremony with Prime Minister of Lao PDR. The 5thThai–Lao Friendship Bridge (Bueng Kan – Bolikhamxai) construction project is crucial to connectivity promotion between the two countries. Project implementation progress has been expedited, following the bilateral meeting between Prime Ministers of Thailand and Lao PDR during the latter’s official visit to Thailand in June 2022. This reflects close, cordial, and supportive relations between the two neighboring countries.
The groundbreaking ceremony of the 5thThai–Lao Friendship Bridge (Bueng Kan – Bolikhamxai) not only signifies friendship and mutual pride, but also continuous effort of Thailand and Lao PDR to promote connectivity and tangible cooperation, especially when the two countries have become “Strategic Partners for Growth and Sustainable Development”. The 5thThai–Lao Friendship Bridge construction project is the Thai Government’s key strategic project to connect with Lao PDR and the region, and is also relevant with Lao PDR’s strategy to develop the country into the region’s connectivity hub.
According to the Prime Minister,the 5thThai–Lao Friendship Bridge will greatly contribute to people-to-people relations and goods transport between the two countries, and will promote subregional connectivity between Thailand, Lao PDR, and Vietnam on R8 route, which could further link with China. In the context of post-COVID-19 economic recovery, the 5thThai–Lao Friendship Bridge will accommodate an increasing international trade volume and activities, and enhance competitiveness of Thailand’s upper Northeast and the Central part of Lao PDR, engendering local development and employment creation to bring in more revenue to the locals.
In closing, the Prime Minister thanked all concerned sectors of both the countries for the tangible progress of the 5thThai–Lao Friendship Bridge construction project, and expressed confidence that the project would be complete in time to celebrate the 75thanniversary of diplomatic relations between Thailand and Lao PDR in 2025. He also affirmed the Thai Government’s commitment to continue to strengthen relations and cooperation with the Lao PDR counterpart for socio-economic development and for the better wellbeing of people of the two countries.
After the groundbreaking ceremony, the Prime Ministers of Thailand and Lao PDR had lunch together at The One Hotel, Bueng Kan province.
วันอังคารที่ 11 ตุลาคม 2565
สธ. เผย “ผู้บาดเจ็บจากเหตุการณ์รุนแรง จ.หนองบัวลำภู” ปลอดภัยทั้งหมด
.....
ก.สาธารณสุข ได้แถลงความคืบหน้า (ข้อมูล ณ 10 ต.ค. 65) การดูแลช่วยเหลือผู้บาดเจ็บและผู้ได้รับผลกระทบจากเหตุการณ์รุนแรงใน จ.หนองบัวลำภู พบว่า ผู้บาดเจ็บทุกรายอาการปลอดภัย
.
โดยผู้บาดเจ็บทั้งหมด 10 ราย หายกลับบ้านแล้ว 3 ราย และยังคงรักษาในโรงพยาบาล 7 ราย ทั้งนี้ เด็กเล็กทั้ง 3 รายหลังจากการผ่าตัดพบว่า มีอาการดีขึ้น แต่ยังต้องเฝ้าระวังในห้องไอซียู
.
จากเหตุการณ์ดังกล่าว มีกลุ่มผู้ได้รับผลกระทบโดยตรงและผู้ได้รับผลกระทบทางอ้อม ซึ่งกรมสุขภาพจิตจะดำเนินการวางแผนดูแลเยียวยาจิตใจ 3 ระยะ
.
• ในช่วง 3 วันแรก จะให้การดูแลครอบครัวผู้รับผลกระทบทางตรง 37 ครอบครัวเป็นรายบุคคลให้ครบถ้วนใน 2 สัปดาห์
• ระยะ 2 สัปดาห์เป็นต้นไป จะดูแลต่อเนื่องเกี่ยวกับบาดแผลทางจิตใจ ความเจ็บปวดและความทุกข์ที่อาจจะมีมากขึ้น โดยกระจายทีม MCATT ในพื้นที่ และติดตามเยี่ยมบ้านเชิงรุก
• การดูแลต่อเนื่องถึง 3 เดือนหรือนานกว่านั้น จะเป็นการทำความเข้าใจกับพื้นที่ให้สามารถปรับตัวและร่วมกันดูแล รายที่มีปัญหาจะส่งต่อเพื่อเฝ้าระวังต่อเนื่อง
Cr. กระทรวงสาธารณสุข
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 3 ตุลาคม 2565
สำนักงานปลัดกระทรวงกลาโหม จัดพิธีประกาศเกียรติคุณสำหรับกำลังพลสังกัดสำนักงานปลัดกระทรวงกลาโหม ที่รับราชการจนครบเกษียณอายุ ประจำปีงบประมาณ ๒๕๖๕
เช้าวันนี้ (วันที่ ๓๐ กันยายน ๒๕๖๕ เวลา ๐๘.๓๐ น.) พลเอก วรเกียรติ  รัตนานนท์ ปลัดกระทรวงกลาโหมเป็นประธานในพิธีประกาศเกียรติคุณสำหรับกำลังพลสังกัดสำนักงานปลัดกระทรวงกลาโหม ที่รับราชการจนครบเกษียณอายุ ประจำปีงบประมาณ ๒๕๖๕
เพื่อเป็นการสดุดี แก่ผู้เกษียณอายุราชการซึ่งปฏิบัติหน้าที่ด้วยความอุตสาหะวิริยะ ทุ่มเทกำลังกาย กำลังใจ บนพื้นฐานความถูกต้องยุติธรรมมาโดยตลอดชีวิตรับราชการ โดยสำนักงานปลัดกระทรวงกลาโหมได้จัดพิธีสวนสนามของกองทหารเกียรติยศผสม ๓ เหล่าทัพ สำหรับเทิดเกียรติ ปลัดกระทรวงกลาโหม รองปลัดกระทรวงกลาโหม นายทหารชั้นนายพล และกำลังพล ณ ลานด้านหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ตึกบัญชาการ สำนักงานปลัดกระทรวงกลาโหม (พื้นที่ศรีสมาน)
ในโอกาสนี้ปลัดกระทรวงกลาโหมได้กล่าวสดุดีกำลังพลสังกัดสำนักงานปลัดกระทรวงกลาโหมที่รับราชการจนครบเกษียณอายุราชการ โดยแสดงความชื่นชมต่อกำลังพลที่ได้อุทิศกำลังกาย กำลังใจ กำลังสติปัญญาปฏิบัติหน้าที่ราชการจนครบเกษียณอายุราชการ ด้วยความรู้ ความสามารถ มีความซื่อสัตย์ สุจริต มีคุณธรรม จริยธรรม ดำรงตนอยู่ในระเบียบวินัยด้วยดีเสมอมา และนับได้ว่ากำลังพลที่ครบเกษียณอายุราชการในวันนี้มีส่วนสำคัญยิ่งในการสร้างสรรค์สำนักงานปลัดกระทรวงกลาโหมให้มีความเจริญก้าวหน้ามาโดยตลอด
โดยการพ้นจากหน้าที่ราชการในวันนี้เป็นการพ้นวาระอย่างสมเกียรติ และเป็นเพียงการพ้นหน้าที่ไปตามวาระของทางราชการเท่านั้น แต่ด้วยความรู้ความสามารถตลอดจนความมีน้ำใจและความปรารถนาดีที่มีต่อหน่วยงานและเพื่อนข้าราชการตลอดมานั้น สิ่งทั้งหลายเหล่านี้จะอยู่ในความทรงจำตลอดไปและขอสดุดียกย่องทุกท่านไว้ให้ปรากฏแก่ข้าราชการรุ่นหลังต่อไป
วันอังคารที่ 25 ตุลาคม 2565
ครม. ไฟเขียว ตั้งกองทุนพัฒนาวิสาหกิจ ยกระดับประสิทธิภาพ - เพิ่มช่องทางเข้าถึงแหล่งทุนให้ SMEs อุตสาหกรรมเป้าหมาย
.....
ที่ประชุม ครม. (18 ต.ค. 65) อนุมัติตั้งกองทุนพัฒนาวิสาหกิจ เพื่อยกระดับการดำเนินงานของของกองทุนพัฒนาเอสเอ็มอีตามแนวประชารัฐ (เดิม) ให้มีประสิทธิภาพและคล่องตัวมากยิ่งขึ้น เน้นส่งเสริมสนับสนุนให้ความช่วยเหลือด้านเงินทุนและเพิ่มช่องทางเข้าถึงแหล่งเงินทุนให้กับวิสาหกิจที่มีศักยภาพ โดยเฉพาะผู้ประกอบการ SMEs ในอุตสาหกรรมเป้าหมาย และเป็นนิติบุคคลที่ไม่ใช่คนต่างด้าว เพื่อเพิ่มประสิทธิภาพและขีดความสามารถของผู้ประกอบการ
.
นอกจากนี้ ยังมุ่งเน้นการพัฒนาด้านมาตรฐาน การเพิ่มผลิตภาพและนวัตกรรมของผู้ประกอบการวิสาหกิจขนาดกลางและขนาดย่อมที่เป็นนิติบุคคลที่ประกอบกิจการ 10 อุตสาหกรรมเป้าหมาย (10 S-Curve) รวมถึงอุตสาหกรรมเป้าหมายตามนโยบายของรัฐบาลที่จะเกิดขึ้นในอนาคต
#ไทยคู่ฟ้า#สื่อสารรัฐบาลไทย
-------------------
วันอังคารที่ 30 สิงหาคม 2565
ครม.รับทราบรายงานการดำเนินโครงการปลูกป่าชายเลน เพื่อประโยชน์จากคาร์บอนเครดิต ดันประเทศไทยบรรลุเป้าหมายความเป็นกลางทางคาร์บอนภายในปี 2050
ครม.รับทราบรายงานการดำเนินโครงการปลูกป่าชายเลน เพื่อประโยชน์จากคาร์บอนเครดิต ดันประเทศไทยบรรลุเป้าหมายความเป็นกลางทางคาร์บอนภายในปี 2050 และเป้าหมายการปล่อยก๊าซเรือนกระจกสุทธิเป็นศูนย์ภายในปี 2065
วันที่ 30 กรกฎาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) รับทราบรายงานการดำเนินโครงการปลูกป่าชายเลน เพื่อประโยชน์จากคาร์บอนเครดิต ของกรมทรัพยากรทางทะเลและชายฝั่ง กระทรวงทรัพยากรทางธรรมชาติและสิ่งแวดล้อม ซึ่งเป็นผลสืบเนื่องมาจากพลเอกประยุทธ์ จันทร์โอชา นายกรัฐมนตรี ในฐานะหัวหน้าผู้แทนไทยได้เข้าร่วมการประชุมระดับผู้นำ ซึ่งเป็นส่วนหนึ่งของการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP 26) ณ เมืองกลาสโกว์ สหราชอาณาจักร เมื่อวันที่ 1 พฤศจิกายน 2564 โดยได้กล่าวถ้อยแถลงยืนยันว่าประเทศไทยให้ความสำคัญสูงสุดในการแก้ไขปัญหาการเปลี่ยนแปลงสภาพภูมิอากาศ โดยประเทศไทยได้ประกาศเป้าหมายความเป็นกลางทางคาร์บอนภายในปี 2050 และเป้าหมายการปล่อยก๊าซเรือนกระจกสุทธิเป็นศูนย์ภายในหรือก่อนปี 2065 และมีมติครม.เมื่อวันที่ 23 พฤศจิกายน 2564 มอบหมายหน่วยงานที่เกี่ยวข้องเร่งรัดเตรียมการดำเนินงานตามภารกิจเพื่อให้บรรลุเป้าหมายของประเทศด้านการลดก๊าซเรือนกระจก ตามถ้อยแถลงของนายกรัฐมนตรีในการประชุมดังกล่าว
ทั้งนี้ทางกรมทรัพยากรทางทะเลและชายฝั่ง ได้จัดทำโครงการปลูกป่าชายเลน เพื่อประโยชน์จากคาร์บอนเครดิต ระยะเวลาดำเนินการ 10 ปี ตั้งแต่ปี 2565-2574 เป้าหมายเนื้อที่ 300,000 ไร่ ในพื้นที่ 23 จังหวัด ดำเนินการในปี 2565 เนื้อที่ 44,712 ไร่เพื่อเปิดโอกาสให้เอกชนและชุมชนชายฝั่งเข้ามามีส่วนร่วมในการดำเนินการลดก๊าซเรือนกระจกภาคสมัครใจ และส่งเสริมให้มีการปรับตัวเพื่อมุ่งสู่การเป็นสังคมคาร์บอนต่ำ เป็นการรองรับภารกิจข้อตกลงในการมีส่วนร่วมและมีเป้าหมายในการลดการปล่อยก๊าซเรือนกระจกในอนาคต และยังเป็นการช่วยอนุรักษ์ และฟื้นฟูป่าชายเลนที่ถูกบุกรุกหรือเสื่อมโทรมให้กลับคืนสภาพเป็นป่าชายเลนที่มีระบบนิเวศที่มีความอุดมสมบูรณ์
น.ส.ไตรศุลีกล่าวว่า โครงการปลูกป่าชายเลน เพื่อประโยชน์จากคาร์บอนเครดิต จะทำให้ประเทศไทยบรรลุเป้าหมายความเป็นกลางทางคาร์บอนภายในปี 2050 และบรรลุเป้าหมายการปล่อยก๊าซเรือนกระจกสุทธิเป็นศูนย์ ภายในปี 2065 นอกจากนี้ยังจะมีพื้นที่ป่าชายเลนเพิ่มขึ้นในระยะเวลาอันสั้น มีการบำรุงรักษาต่อเนื่อง 10-30 ปี สามารถประหยัดงบประมาณภาครัฐไม่น้อยกว่า 600-700 ล้านบาทต่อปี และการมีระบบนิเวศป่าชายเลนที่สมบูรณ์ จะเกิดการสร้างรายได้ สร้างอาชีพให้กับชุมชนชายฝั่ง ประชาชนสามารถใช้ประโยชน์ในการจับสัตว์น้ำ เก็บหาสมุนไพร การท่องเที่ยวเชิงอนุรักษ์และนิเวศบริการอื่นๆได้ตามวิถีชุมชนปกติ
นอกจากนี้คาร์บอนเครดิตที่ได้จากโครงการปลูกป่าชายเลน สามารถใช้ในการชดเชยการปล่อยก๊าซเรือนกระจกในระดับต่างๆ ในระบบทะเบียนของ โครงการลดก๊าซเรือนกระจกภาคสมัครใจตามมาตรฐานของประเทศไทย (T-VER) ทั้งภายในประเทศและต่างประเทศ และองค์กรปกครองส่วนท้องถิ่นได้รับสัดส่วนการแบ่งปันคาร์บอนเครดิตเพื่อนำไปสนับสนุนให้ชุมชนใช้ในการจัดการทรัพยากรทางทะเลและชายฝั่งในพื้นที่ ขณะเดียวกันยังเป็นการเสริมสร้างกระบวนการมีส่วนร่วมของภาคประชาชนกับหน่วยงานภาครัฐในการจัดการทรัพยากรป่าชายเลนให้เกิดความยั่งยืน และประเทศไทยจะมีฐานข้อมูลการกักเก็บคาร์บอนภาคป่าชายเลน
วันจันทร์ที่ 31 ตุลาคม 2565
กสร. เตือนนายจ้างจัดพักร้อนให้ลูกจ้างที่ทำงานครบหนึ่งปีพร้อมจ่ายค่าจ้าง
กรมสวัสดิการและคุ้มครองแรงงาน เตือนนายจ้างให้จัดพักร้อนแก่ลูกจ้างซึ่งทำงานติดต่อกันมาแล้วครบหนึ่งปีและต้องจ่ายค่าจ้าง พร้อมมอบหมายให้หน่วยปฏิบัติเร่งชี้แจงสถานประกอบกิจการในพื้นที่ให้เข้าใจและปฏิบัติตามให้ถูกต้อง
กรมสวัสดิการและคุ้มครองแรงงาน เตือนนายจ้างให้จัดพักร้อนแก่ลูกจ้างซึ่งทำงานติดต่อกันมาแล้วครบหนึ่งปีและต้องจ่ายค่าจ้าง พร้อมมอบหมายให้หน่วยปฏิบัติเร่งชี้แจงสถานประกอบกิจการในพื้นที่ให้เข้าใจและปฏิบัติตามให้ถูกต้อง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. 2541 กำหนดให้ลูกจ้างซึ่งทำงานติดต่อกันมาแล้วครบหนึ่งปีมีสิทธิหยุดพักผ่อนประจำปีได้ปีหนึ่งไม่น้อยกว่า 6 วันทำงานโดยได้รับค่าจ้าง และให้นายจ้างเป็นผู้กำหนดวันหยุดดังกล่าวให้แก่ลูกจ้างล่วงหน้าหรือกำหนดให้ตามที่นายจ้างและลูกจ้างตกลงกัน ในกรณีที่นายจ้างมิได้จัดให้ลูกจ้างหยุดพักผ่อนประจำปีหรือจัดให้ลูกจ้างหยุดน้อยกว่าที่กฎหมายกำหนดไว้ ให้นายจ้างจ่ายค่าทำงานในวันหยุดให้แก่ลูกจ้าง เสมือนว่านายจ้างให้ลูกจ้างทำงานในวันหยุด ทั้งนี้ กรมได้มอบหมายให้หน่วยปฏิบัติ ได้แก่ สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานครพื้นที่ 1-10 ดำเนินการชี้แจงกฎหมายคุ้มครองแรงงานให้แก่นายจ้าง/ลูกจ้างในสถานประกอบกิจการในพื้นที่ที่รับผิดชอบ เพื่อสร้างการรับรู้ ความเข้าใจ และตระหนักในข้อกฎหมายและสิทธิประโยชน์ต่าง ๆ ที่ลูกจ้างพึงได้รับ และนายจ้างจะได้ปฏิบัติอย่างถูกต้องครอบคลุมทุกมิติ
นายนิยมฯ กล่าวเพิ่มเติมต่อไปว่า หากนายจ้างหรือเจ้าของสถานประกอบกิจการ/ลูกจ้าง มีข้อสงสัยสามารถสอบถามเพิ่มเติมได้ที่ กองคุ้มครองแรงงาน โทร. 0 2660 2069 – 71 หรือสำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานครพื้นที่ 1-10หรือโทรสายด่วน 1506 กด 3 หรือ 1546
วันพุธที่ 2 พฤศจิกายน 2565
บสย. เปิดตัวนวัตกรรม ค้ำประกันสินเชื่อ BI 7 ดึง “Credit Scoring” เพิ่มประสิทธิภาพค้ำประกัน ฟรี...ค่าดำเนินการค้ำประกัน เฉพาะ SMEs ที่ลงทะเบียน “มหกรรมร่วมใจแก้หนี้สัญจร”
บสย. จัดหนักโค้งสุดท้าย 11,000 ล้านบาท เปิดตัวนวัตกรรม เติมทุน หนุนค้ำ “โครงการค้ำประกันสินเชื่อรายสถาบันการเงินระยะที่ 7” พร้อมแคมเปญพิเศษ “บสย. ออก LG ฟรีค่าดำเนินการค้ำประกัน” พ.ย. 2565 – ม.ค. 2566  ในงาน “มหกรรมร่วมใจแก้หนี้สัญจร”
บสย. จัดหนักโค้งสุดท้าย 11,000 ล้านบาท เปิดตัวนวัตกรรม เติมทุน หนุนค้ำ “โครงการค้ำประกันสินเชื่อรายสถาบันการเงินระยะที่ 7” ดึงระบบ “Credit Scoring” เพิ่มประสิทธิภาพค้ำประกัน เสริมสภาพคล่อง SMEs ที่ต้องการเงินทุน แต่ขาดหลักประกัน สูงสุดต่อราย 100 ล้านบาท พร้อมแคมเปญพิเศษ “บสย. ออก LG ฟรีค่าดำเนินการค้ำประกัน” พ.ย. 2565 – ม.ค. 2566 ในงาน “มหกรรมร่วมใจแก้หนี้สัญจร”
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. พร้อมเปิดตัว นวัตกรรมค้ำประกันสินเชื่อใหม่ล่าสุด “โครงการค้ำประกันสินเชื่อรายสถาบันการเงินระยะที่ 7” (Bilateral 7) หรือ BI 7 โครงการเติมทุนที่ บสย. พัฒนาขึ้นเพื่อรองรับความต้องการผู้ประกอบการ SMEs ทุกกลุ่มที่ต้องการสินเชื่อ แต่ยังขาดหลักประกัน นอกจากนี้ยังเป็นครั้งแรกที่ บสย. ได้นำระบบ “Credit Scoring” เข้ามาใช้ร่วมในการอนุมัติค้ำประกันสินเชื่อ ซึ่ง บสย. ได้ทุ่มพัฒนานวัตกรรมเพื่อเป็นเครื่องมือช่วยคัดกรองความเสี่ยงลูกค้า ช่วยในกระบวนการวิเคราะห์การค้ำประกันสินเชื่อ การบริหารความเสี่ยง เพื่อเพิ่มประสิทธิภาพการค้ำประกันสินเชื่อ
โครงการค้ำประกันสินเชื่อรายสถาบันการเงินระยะที่ 7 พร้อมเปิดตัวในงาน “มหกรรมร่วมใจแก้หนี้สัญจร” ระหว่างวันที่ 4-6 พฤศจิกายนนี้ ณ อิมแพค ฮอลล์ 5 เมืองทองธานี พร้อมแคมเปญพิเศษ เฉพาะผู้ประกอบการ SMEs ที่ลงทะเบียน ที่ บูธ บสย. รับสิทธิพิเศษ “บสย. ออก LG ฟรีค่าดำเนินการค้ำประกัน“
โครงการค้ำประกันสินเชื่อรายสถาบันการเงินระยะที่ 7 ได้ผ่านความเห็นชอบจากคณะกรรมการ บสย. ได้รับอนุมัติกรอบวงเงินการช่วยเหลือผู้ประกอบการ SMEs เข้าถึงแหล่งทุน จำนวน 11,000 ล้านบาท อนุมัติวงเงินค้ำประกันสินเชื่อสูงสุดต่อราย 100 ล้านบาท ระยะเวลาค้ำประกัน 10 ปี มั่นใจว่าจะเป็นโครงการที่ช่วยผู้ประกอบการ SMEs ได้รับสินเชื่อมากกว่า 2,300 ราย (เฉลี่ย 4.6 ล้านบาทต่อราย) ก่อให้เกิดสินเชื่อในระบบกว่า 13,000 ล้านบาท (ประมาณ 1.2 เท่า) ช่วยรักษาการจ้างงาน กว่า 57,000 ราย (24 รายต่อ 1 SMEs ) สร้างผลประโยชน์ทางเศรษฐกิจจากการลงทุนและการจ้างงาน 45,430 ล้านบาท (ประมาณ 4.13 เท่า)
สอบถามข้อมูล โครงการค้ำประกันสินเชื่อรายสถาบันการเงินระยะที่ 7 (Bilateral 7) หรือ BI 7
บสย.Call Center 02-890-9999
วันพุธที่ 7 กันยายน 2565
รัฐบาลมุ่งช่วยเหลือและบรรเทาความเดือดร้อนของผู้กู้ยืมเงิน พร้อมเชิญชวนเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565
รัฐบาลมุ่งช่วยเหลือและบรรเทาความเดือดร้อนของผู้กู้ยืมเงิน พร้อมเชิญชวนเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565
วันนี้ (วันที่ 7 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลมุ่งช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคโควิด-19 พร้อมเชิญชวนเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565 ณ อิมแพ็ค เอ็กซิบิชั่น ฮอลล์ 5 เมืองทองธานี จังหวัดนนทบุรี
โฆษกรัฐบาลกล่าวว่า รัฐบาลโดยกองทุนเงินให้กู้ยืมเพื่อการศึกษา (กยศ.) กรมคุ้มครองสิทธิและเสรีภาพ และกรมบังคับคดี กระทรวงยุติธรรม จัดงานมหกรรมไกล่เกลี่ยหนี้สินครั้งนี้ร่วมกับสถาบันการเงิน 22 แห่ง และหน่วยงานรัฐ 2 แห่ง เพื่อให้ความช่วยเหลือประชาชนในกลุ่มเป้าหมาย ได้แก่ ผู้กู้ยืมกลุ่มที่ค้างชำระหนี้ ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี ทั้งนี้ หากผู้กู้ยืมเข้ากระบวนการไกล่เกลี่ย สถาบันการเงินรวมถึงกองทุนก็ไม่จำเป็นต้องดำเนินคดี ซึ่งจะลดภาระค่าใช้จ่าย และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอีกด้วย เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ
ทั้งนี้ งานไกล่เกลี่ยหนี้สินจัดมาแล้ว 77 เวทีทั่วประเทศ ในระยะเวลา 6 เดือน และเปิดบริการตามศูนย์ต่าง ๆ รวมถึงการไกล่เกลี่ยระบบออนไลน์ ช่วยเหลือประชาชนได้ 210,208 ราย ทุนทรัพย์ 38,067 ล้านบาท สำหรับในรอบนี้ได้เชิญลูกหนี้ 172,855 ราย ทุนทรัพย์ 30,651 ล้านบาท แบ่งเป็น ไกล่เกลี่ยก่อนฟ้อง 75,025 ราย ทุนทรัพย์ 9,959 ล้านบาท ไกล่เกลี่ยหลังฟ้อง 97,830 ราย ทุนทรัพย์ 20,692 ล้านบาทเพื่อมาไกล่เกลี่ย โดยรัฐบาลขอเชิญชวนผู้ที่สนใจท่านอื่นๆ โดยเฉพาะผู้ที่เป็นหนี้สินภาคครัวเรือน ผู้ประกอบการ SME และผู้เป็นหนี้ กยศ. เข้าร่วมงานในครั้งนี้ เพื่อเป็นอีกช่องทางในการไกล่เกลี่ยหนี้ และภายในงานยังมีการให้ความรู้ คำปรึกษา แนะนำด้านการเงิน การตลาดและการบริหารธุรกิจต่าง ๆ ด้วย
“รัฐบาลมุ่งหวังบรรเทาความเดือดร้อนและต้องการช่วยเหลือประชาชนให้มากที่สุด จึงขอเชิญชวนประชาชนและผู้ประกอบการที่มีคดีข้อพิพาทก่อนฟ้อง รวมถึงกรณีที่ศาลมีคำพิพากษาแล้ว เข้าร่วมงานมหกรรมไกล่เกลี่ยหนี้สินครัวเรือน และ SMEs ในครั้งนี้ระหว่างวันที่ 8 - 11 กันยายน 2565 ณ อิมแพ็ค เอ็กชิบิชั่น ฮอลล์ 5 เมืองทองธานี จังหวัดนนทบุรี เพื่อแก้ไขหนี้สินที่มีปัญหา ไม่ว่าจะเป็นหนี้สถาบันการเงิน หรือหนี้กองทุน หนี้บัตรเครดิต สินเชื่อส่วนบุคคล สินเชื่อรถยนต์ และหนี้ SMEs เพื่อร่วมกันหาทางออก ฝ่าวิกฤต สร้างโอกาสและอนาคตที่ดีขึ้นไปด้วยกัน” นายอนุชา ฯ กล่าว
วันอังคารที่ 13 กันยายน 2565
​ไทยแสดงจุดยืนร่วมมือระหว่างประเทศในเวทีนานาชาติ UNGA สมัชชาสหประชาชาติสมัยสามัญ ครั้งที่ 77
​ไทยแสดงจุดยืนร่วมมือระหว่างประเทศในเวทีนานาชาติ UNGA สมัชชาสหประชาชาติสมัยสามัญ ครั้งที่ 77
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 13 กันยายน 2565 ว่า ครม.เห็นชอบร่างเอกสารท่าทีไทยสำหรับการประชุมสมัชชาสหประชาชาติสมัยสามัญ (United Nations General Assembly : UNGA) ครั้งที่ 77 ซึ่งจัดประชุมขึ้นในวันที่ 13 กันยายน 2565 ตามเวลานครนิวยอร์ก สหรัฐอเมริกา การประชุมครั้งนี้ ได้กำหนดหัวข้อหลักในการประชุม คือ "ช่วงเวลาแห่งการเปลี่ยนแปลง: ทางออกที่พลิกรูปแบบเพื่อรับมือความท้าทายที่เชื่อมโยงกัน" (A watershed moment: transformative solutions to interlocking challenges) ซึ่งไทยพร้อมแสดงท่าทีในการประชุม รวมทั้งสิ้น 9 หมวด ประกอบด้วย
หมวด A การส่งเสริมการพัฒนาและการเจริญเติบโตทางเศรษฐกิจ ติดตามประเด็นการพัฒนาที่ยั่งยืนในมิติเศรษฐกิจ สังคม และสิ่งแวดล้อม อย่างสมดุล โดยให้ความสำคัญกับการพัฒนาการเปลี่ยนแปลงสภาพภูมิอากาศ ความหลากหลายทางชีวภาพ การสนับสนุนแหล่งพลังงานใหม่ พลังงานหมุนเวียน และการจัดการภัยพิบัติ รวมทั้งย้ำความมุ่งมั่นและบทบาทของประเทศไทยในการดำเนินการตามวาระการพัฒนาที่ยั่งยืน ค.ศ.2030 การพัฒนาตามหลักปรัชญาเศรษฐกิจพอเพียง ความร่วมมือใต้-ใต้เพื่อการพัฒนา การพัฒนาสังคม ความก้าวหน้าของสตรี เศรษฐกิจระหว่างประเทศ และความมั่นคงทางอาหาร
หมวด B การรักษาสันติภาพและความมั่นคงระหว่างประเทศ ย้ำบทบาทที่แข็งขันและต่อเนื่องของประเทศไทยในการปฏิบัติการรักษาสันติภาพต่างๆ และให้ความสำคัญกับการดำเนินงานด้านสันติภาพของสหประชาชาติ การแก้ปัญหาผู้ลี้ภัยอย่างยั่งยืน
หมวด C การพัฒนาทวีปแอฟริกา ย้ำเจตนารมณ์ของประเทศไทย อาทิ 1.กระชับความสัมพันธ์ด้านการเมืองและความมั่นคง 2.รักษาและส่งเสริมโอกาสทางเศรษฐกิจ 3.ผลักดันความเชื่อมโยงคมนาคมทางอากาศและทางทะเลระหว่างไทยกับภูมิภาคแอฟริกา
หมวด D การส่งเสริมสิทธิมนุษยชน ให้ความสำคัญกับรายงานคณะมนตรีสิทธิมนุษยชนแห่งสหประชาชาติ การส่งเสริมและคุ้มครองสิทธิผู้เปราะบาง รวมทั้งเด็ก สตรี คนพิการ และผู้สูงอายุ การขจัดการเหยียดผิวและการเลือกปฏิบัติด้านเชื้อชาติ
หมวด E การประสานงานอย่างมีประสิทธิภาพ สนับสนุนการให้ความช่วยเหลือทางเศรษฐกิจเป็นกรณีพิเศษ และให้ความสำคัญกับความร่วมมือและความช่วยเหลือทางมนุษยธรรม อันเป็นผลมาจากภัยพิบัติทางธรรมชาติ โดยประเทศไทยแสดงความพร้อมที่จะเป็นศูนย์กลางการประสานงานให้ความช่วยเหลือในภูมิภาค
หมวด F การส่งเสริมความยุติธรรมและกฎหมายระหว่างประเทศ ให้ความสำคัญกับรายงานของคณะกรรมาธิการกฎหมายระหว่างประเทศ (International Law Commission - ILC) และรายงานของคณะกรรมาธิการกฎหมายการค้าระหว่างประเทศ (United Nations Commission on International Trade Law - UNCITRAL) โดยสนับสนุนการทำงานในการยกร่างและรับรองเอกสารต่าง ๆ
หมวด G การลดอาวุธ สนับสนุนประเด็นการลดและขจัดอาวุธนิวเคลียร์ รวมทั้งผลกระทบด้านมนุษยธรรมจากอาวุธนิวเคลียร์ การจัดตั้งเขตปลอดอาวุธนิวเคลียร์ การป้องกันมิให้ผู้ก่อการร้ายได้มาซึ่งอาวุธที่มีอานุภาพทำลายล้างสูง
หมวด H การควบคุมยาเสพติด ให้ความสำคัญกับความร่วมมือระหว่างประเทศว่าด้วยการควบคุมสารเสพติดระหว่างประเทศ โดยเน้นการป้องกันและแก้ไขปัญหายาเสพติดแบบองค์รวมและสมดุล
หมวด I การบริหารองค์การและอื่นๆ ให้ความสนใจกับประเด็นสุขภาพโลกและนโยบายต่างประเทศ โดยเน้นบทบาทนำของประเทศไทยด้านสาธารณสุข หลักประกันสุขภาพถ้วนหน้า (Universal Health Coverage - UHC) และให้ความสำคัญกับงานด้านบริหารองค์การ